Document ID: 32007D0604

KOMISIJAS LĒMUMS
(2007. gada 7. septembris),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu mājputniem Vācijā
(izziņots ar dokumenta numuru K(2007) 4141)
(Dokuments attiecas uz EEZ)
(2007/604/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 63. panta 3. punktu,
tā kā:
(1)
Ar Komisijas 2006. gada 14. jūnija Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (4) ir noteikti daži aizsardzības pasākumi, kas jāpiemēro, lai izvairītos no minētās slimības izplatīšanās. Šajos pasākumos ietilpst A un B apgabalu noteikšana, kuros jāīsteno aizsardzības pasākumi, ja radušās aizdomas vai ir apstiprināts šīs slimības uzliesmojums. Lēmuma 2006/415/EK pielikumā ir uzskaitīti A un B apgabali.
(2)
Pēc augsti patogēnas H5N1 apakštipa putnu gripas uzliesmojuma Bavārijas zemē Vācijā Lēmumu 2006/415/EK grozīja ar Lēmumu 2007/591/EK, lai grozītu Lēmuma 2006/415/EK pielikumu attiecībā uz minētās dalībvalsts ierakstiem.
(3)
Pārtikas aprites un dzīvnieku veselības pastāvīgā komiteja ir pārskatījusi aizsardzības pasākumus, kurus saskaņā ar Lēmumu 2006/415/EK veica Vācija, tostarp nosakot A un B apgabalu saskaņā ar minētā lēmuma 4. pantu.
(4)
Turklāt Kopienas tiesību aktu skaidrības labad ir jāsvītro tie ieraksti Lēmuma 2006/415/EK pielikumā, kuri attiecas uz A un B apgabaliem Čehijā un Vācijā, kuros aizsardzības pasākumi vairs nav spēkā.
(5)
Tāpēc attiecīgi jāgroza Lēmums 2006/415/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 7. septembrī

Labels: 3
0
18
6